A képen szöveg, képernyőkép, Betűtípus látható

Automatikusan generált leírás

**Előterjesztés**

**a 114/2024.(VI.18.) számú VGB döntés módosításáról**

**Tisztelt Bizottság!**

Eger Megyei Jogú Város Önkormányzata Városgazdálkodási Bizottsága a 114/2024.(VI.18.) számú VGB döntésével (1. melléklet) döntött az Önkormányzat kizárólagos tulajdonát képező, Eger belterület 11001/4 hrsz-ú, természetben Béke utca 83/A. és 83/B. sz. alatti, „kivett beépített terület” megnevezésű, 850 m2 térmértékű ingatlan kapcsán földhasználati jog alapításáról nettó 593.750,- Ft + ÁFA, azaz bruttó 754.063,- Ft egyösszegű ellenérték fejében Radics Józsefné (…………………………………………………………………………………………………………………………) jogosult (továbbiakban Jogosult) javára.

Tekintettel arra, hogy a fenti önkormányzati telken 2 db lakóház található, és a Jogosult csak a telek felét, 425 m2 területrészt használ, javasolt a hivatkozott döntés módosítása, aszerint, hogy a Jogosult részére a földhasználati jog alapítása a mellékelt térképmásolat (2. melléklet) szerinti területrészre, összességében 425 m2 területre vonatkozzon. A korábban jóváhagyott nettó 593.750,- Ft + ÁFA, azaz bruttó 754.063,- Ft egyösszegű ellenérték helyett annak ½ része, mindösszesen nettó 296.875,- Ft + ÁFA, azaz bruttó 377.031,- Ft egyösszegű ellenérték fejében kerüljön az ingatlanra földhasználati jog alapítás.

A fentiek alapján kérem a Tisztelt Bizottságot, hogy támogassa a 114/2024.(VI.18.) számú VGB döntés módosítását.

Eger, 2024. augusztus 21.

**Sós Tamás s.k.**

**Városgazdálkodási Bizottság Elnöke**

**Döntési javaslat:**

**Eger Megyei Jogú Város Önkormányzata Városgazdálkodási Bizottsága az önkormányzat vagyonáról és a vagyongazdálkodásról szóló 33/2022 (XI.25) rendelet 5. § (2b) bekezdése alapján átruházott hatáskörében az alábbiak szerint dönt a 114/2024.(VI.18.) számú VGB döntés módosításáról:**

**Eger Megyei Jogú Város Önkormányzata Városgazdálkodási Bizottsága dönt az Eger belterület 11001/4 hrsz-ú, természetben Béke utca 83/A. sz. alatti, „kivett beépített terület” megnevezésű, a mellékelt térképmásolat szerinti 425 m2 térmértékű ingatlan kapcsán földhasználati jog alapításáról nettó 296.875,- Ft + ÁFA, azaz bruttó 377.031,- Ft egyösszegű ellenérték fejében Radics Józsefné (…………………………………………………………………………………………………………………..) jogosult javára. A földhasználati jog alapításának feltétele, hogy a jogosult az ingatlanon felépített épület ingatlan-nyilvántartási feltüntetéséről egy éven belül gondoskodik. A földhasználati jog a feltüntetésre kerülő építmény fennállásáig illeti meg a jogosultat. A számlázás feltételeit, részleteit a földhasználati szerződésben pontosítani szükséges.**

**A Városgazdálkodási Bizottság felhatalmazza a Polgármestert a szükséges dokumentumok aláírására.**

**Felelős: Mirkóczki Ádám polgármester**

**Dr. Bánhidy Péter jegyző megbízásából:**

**Juhász Éva Vagyongazdálkodási Iroda vezetője**

**Dr. Nagy-Holló Eszter Jogi és Hatósági Iroda vezetője**

**Juhász Tamás Gazdasági Iroda vezetője**

**Határidő: 2024. szeptember 30.**